recursal/SuperWikiNEXT-32B huggingface dataset:
பன்னாட்டுத் தொலைத்தொடர்பு ஒன்றியம், ஜெனீவாவில் நடைபெற்ற நன்மைக்கான செயற்கை நுண்ணறிவு உலக மாநாட்டில் (2018) பேசும் சோபியா
**சோபியா** (Sophia), ஆன்சன் ரோபோடிக்ஸ் நிறுவனத்தால் உருவாக்கப்பட்ட மிகவும் மேம்பட்ட இயந்திர மனிதத் தானியங்கி படைப்பாகும். முனைவர். டேவிட் ஆன்சன் என்பவரால் 2013 ஆம் ஆண்டு ஆன்சன் தானியங்கியல் நிறுவனம் நிறுவப்பட்டது. இவரே இந்த நிறுவனத்தின் முதன்மை செயல் அலுவலரும் ஆவார்.

சோபியா பொதுமக்கள் முன்பான தனது முதல் அறிமுகத்தை அமெரிக்க ஐக்கிய நாடுகளின் டெக்சாஸ் மாகாணத்தில் உள்ள ஆஸ்டினில் 2016 ஆம் ஆண்டின் மார்ச்சு மாத மத்தியில் தென்மேற்கால் தெற்கு (South by Southwest - SXSW) என்ற விழாவில் நிகழ்த்தியது.. ஆவ்ட்ரி எப்பன் மற்றும் டேவிட் ஆன்சனின் மனைவி ஆகியோரால் சோபியா ஆக்கம் பெற்றது. முதன்முதலில் 2015 ஆம் ஆண்டு, ஏப்ரல் 19 ஆம் நாள் இது செயல்படத் தொடங்கியது. சோபியாவின் தோல் ஃப்ரப்பரால் (தானியங்கியலில் பயன்படுத்தப்படும் மீட்சித் தன்மையுள்ள இயற்கை மீள்மம் அல்லது இரப்பர்)ஆக்கப்பட்டதாக இருப்பதால் 62-இற்கும் மேற்பட்ட முகபாவனைகளை வெளிக்காட்ட இயலும்.. 

அக்டோபர் 2017இல் சோபியாவிற்கு சவுதி அரேபிய அரசு குடியுரிமை வழங்கியது. இதனால், உலகின் குடியுரிமை பெற்ற முதல் இயந்திர மனித தானியங்கி என்ற பெருமை சோபியாவிற்கு கிடைத்துள்ளது. நவம்பர் 2017 இல், சோபியா ஐக்கிய நாடுகள் வளர்ச்சித் திட்டத்தின் எப்பொழுதிற்கும் முதலான புதுமைகளின் வெற்றியாளர் என்ற பட்டம் வழங்கப்பட்டது. இந்தப் பட்டம் கிடைக்கப் பெற்ற முதல் மனிதரல்லாத ஒரு பொருள் இதுவேயாகும். .

மேற்கோள்கள்
-----------

1. ↑  "Meet Sophia, the female humanoid robot and newest SXSW celebrity" (in en). *PCWorld*. Archived from the original on 2018-12-25. .
2. ↑  Taylor, Harriet (2016-03-16). "Could you fall in love with robot Sophia?". *CNBC*. .
3. ↑  Taylor, Harriet (2016-03-16). "Could you fall in love with robot Sophia?". *CNBC*. .
4. ↑  "A robot that once said it would 'destroy humans' just became the first robot citizen" (in en). *Business Insider*. .
5. ↑  "UNDP in Asia and the Pacific Appoints World's First Non-Human Innovation Champion" (ஆங்கிலம்). 2018-07-09 அன்று மூலம் பரணிடப்பட்டது. 2017-12-20 அன்று பார்க்கப்பட்டது.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**பாய்ச்சலூர்ப் பதிகம்** |

**பாய்ச்சலூர்ப் பதிகம்** தமிழ் சிற்றிலக்கிய நூல்களில் ஒன்று. பதினைந்தாம் நூற்றாண்டில் வாழ்ந்த உத்தரநல்லூர் நங்கை என்ற பெண்பாற் புலவரால் எழுதப்பட்டது. சாதீய அமைப்புக்கும் நாற்வர்ணக் கொள்கைக்கும் எதிரான கருத்துகளை இந்நூல் கொண்டுள்ளது. பாய்ச்சலூர் எனும் ஊரில் நிலவிய சாதிய அமைப்பை எதிர்க்கும் வகையில் எழுதப்பட்டுள்ளது. இதில் மொத்தம் மொத்தம் 11 பாக்கள் உள்ளன.

சில பாடல்கள்
சந்தனம் அகிலும் வேம்பும்  

தனித்தனி வாசம் வீசும்  

அந்தணர் தீயில் வீழ்ந்தால்  

அதன் மணம் வேறதாமோ?  

செந்தலைப் புலையன் வீழ்ந்தால்  

தீமணம் வேறதாமோ?  

பந்தமும் தீயும் வேறோ  

பாய்ச்சலூர் கிராமத்தாரே 

ஊருடன் பார்ப்பார் கூடி  

உயர்ந்ததோர் சாலை கட்டி  

நீரிலே மூழ்கி வந்து  

நெருப்பினில் நெய்யைத் தூவி  

கார்வயல் தவளைபோல  

கலங்கிய உங்கள் வேதம்  

பாரைவிட்டு அகன்றதேனோ?  

பாய்ச்சலூர் கிராமத்தாரே

மேற்கோள்கள்
-----------

* இலக்கியக் களத்தில் உயர்சாதிக் கூட்டணி, மு. அருணாசலத்தின் தமிழ் இலக்கிய வரலாற்று நூல்கள், - ஒரு விரிவான பார்வை பொ. வேல்சாமி
* சார்புநிலை என்னும் திரை - சு.வேங்கடராமனின் "அறியப்படாத தமிழிலக்கிய வரலாறு" - பாவண்ணன் பரணிடப்பட்டது 2016-03-05 at the வந்தவழி இயந்திரம்
* மொழியால் மட்டுமே தமிழினத்தைத் திரட்ட முடியும் – பிரபஞ்சன்
* பெண்களில் ஒரு பெரியார் - மாலன்
**கிழக்கு** (Kizhakku weekly) என்பது இலங்கையின் கொழும்பிலிருந்து வெளிவருகின்ற தேசிய வார இதழாகும். இந்த இதழானது *இனநல்லுறவிற்கும் நீதிக்குமான மக்கள் குரல்* (The peoples voice for racial harmony and justice) என்பதை முதன்மை வாக்கியமாகக் கொண்டு வெளிவருகின்றது. இந்த வார இதழின் பிரதம ஆசிரியராக ரா. ப. அரூஸ் கடமையாற்றுகிறார். இந்த இதழில் வெளியாகும் எந்த விளம்பரங்களிலும் பெண்களைப் போகப் பொருளாகப் பயன்படுத்துவதில்லை எனும் உறுதிப்பாட்டுடன் நிருவாகம் செயற்பட்டு வருவதோடு பிற ஊடகங்களில் வெளியாகும் இன நல்லிணக்கத்தைக் கெடுக்கும் வகையிலான ஆக்கங்கள் மற்றும் கலாசாரச் சீர்கேட்டுக்கு வழிவகுக்கும் ஆபாசமான புகைப்படங்கள், காட்சிகள் ஆகியன பற்றியும் *கிழக்கு* இதழானது கடுமையான விமர்சனங்களையும் எதிர்ப்புக்களையும் முன் வைத்து வருகின்றது. இதனால் இந்த இதழுக்கு பல்வேறு அச்சுறுத்தல்களும் இருந்து வருகிறது.

இவ்விதழானது கிண்ணியன் இன்டர்நெஷனல் பிரைவேட் லிமிட்டட் இன் ஊடகப் பிரிவான கே.ஐ மீடியா குரூப் இனால் மேலாண்மை செய்யப்படுகின்றது.

வெளி இணைப்புகள்
---------------

* கிழக்கு வார இதழ் ஆசிரியருடனான நேர்காணல் - வசந்தம் தொலைக்காட்சி காணொலி
* கிழக்கு வார இதழ் ஆசிரியருடனான நேர்காணல்
* கிழக்கு வார இதழின் விற்பனைப் பிரதிநிதிக்கு அச்சுறுத்தல்
* கிழக்கு வார இதழின் விற்பனைப் பிரதிநிதிக்கு அச்சுறுத்தல்
[*தொடர்பிழந்த இணைப்பு*]
**வெள்ளருக்கம் பாளையம் பாறை ஓவியங்கள்** என்பன, கோயம்புத்தூருக்கு சற்றுத் தொலைவில் அமைந்துள்ள வெள்ளெருக்கம் பாளையம் என்னும் ஊரில் உள்ள கருமலை அல்லது வேட்டைக்காரன்மலை என அழைக்கப்படும் மலைப் பகுதியில் உள்ள பாறைகளில் தீட்டப்பட்டுள்ள ஓவியங்களைக் குறிக்கும். இங்கு, விலங்குகள், பிராணிகள், மனிதர்கள் போன்ற உருவங்கள் வரையப்பட்டுள்ளன.

ஓவியங்கள்
---------

இங்குள்ள ஓவியங்களில், வேட்டைக் காட்சிகள், நடனக் காட்சிகள் என்பனவும் அடங்குகின்றன. ஓர் ஓவியத்தில் ஏழு மனித உருவங்கள் கைகோர்த்தபடி நிற்கும் காட்சி காணப்படுகிறது. இவ்வுருவங்களின் தலையில் தலைப்பாகை போல் வரையப்பட்டுள்ளதால் இவை ஆண்களின் உருவமாக இருக்கலாம் எனவும், இது ஒரு நடனக் காட்சியைக் குறிப்பதாகவும் சில ஆய்வாளர்கள் கருதுகின்றனர். இன்னோர் ஓவியத்தில், குதிரைமீது அமர்ந்திருக்கும் மனித உருவம் காணப்படுகிறது. அம்மனிதனின் இடது கை கடிவாளத்தைப் பிடித்திருப்பதுபோல் இருக்க, உயர்த்திய வலதுகையில் ஈட்டி போன்ற ஆயுதம் எறிவதற்குத் தயாராக இருப்பதுபோல் காட்டப்பட்டுள்ளது. யானைகளும், யானையின் மீது மனிதன் அமர்ந்திருப்பது போன்ற காட்சிகளும் இங்கே உள்ளன.

காலம்
-----

பெருங்கற்காலத்தைச் சேர்ந்தனவாகக் கருதப்படும் இவ்வோவியங்கள், கி.மு 500 ஆண்டுக் காலப்பகுதியைச் சேர்ந்தவையாக இருக்கக்கூடும் என்பது சில ஆய்வாளர்களின் கருத்தாகும்.

மேற்கோள்கள்
-----------

1. ↑  பவுன்துரை, இராசு. 2001, பக். 86, 87.
2. ↑  பவுன்துரை, இராசு. 2001, பக். 89.
3. ↑  பவுன்துரை, இராசு. 2001, பக். 90.
4. ↑  பவுன்துரை, இராசு. 2001, பக். 91.

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Dayalan, D. Rock Art in Tamilnadu and its Archaeological Perspective.
* ANCIENT PAINTINGS - Narasimapuram (Vettaikkaranmalai) பரணிடப்பட்டது 2017-10-19 at the வந்தவழி இயந்திரம் Department of Archaeology

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
{{Infobox scientist

|name = யூடித் இலின் பைப்பர்  
Judith L. Pipher

|image =

|birth\_name =

|birth\_date = 1940 (அகவை 82–83)

|birth\_place = டொரான்டோ, ஒண்டாரியோ, கனடா

|death\_date =

|death\_place =

|residence = செனக்கா அருவி, நியூயார்க்

|nationality =

|field = அகச்சிவப்புக் கதிர் வானியல், கீழ்மிமீ நோக்கிட்டு வானியல், நோக்கீட்டு வானியல்
|work\_institutions = உரோசெசுட்டர் வானியல்

|alma\_mater = டொராண்டோ பல்கலைக்கழகம்  
 கார்னெல் பல்கலைக்கழகம்

|thesis\_title = பால்வெளி, பால்வெளிப் பின்னணியின் ஏவூர்திவழி கீழ்மிமீ நோக்கீடுகள்

|doctoral\_advisor = மார்ட்டின் ஆர்விட்[]

|doctoral\_students = 

|known\_for = அகச்சிவப்புக் காணி அணிகளின் உருவாக்கம்

|author\_abbrev\_bot =

|author\_abbrev\_zoo =

|influences =

|influenced =

|prizes = சுசான் பி. அந்தோனி வாழ்நாள் சாதனை விருது (2002)  
[[தேசியப் புகழ் மகளிர் கூடம் (2007)

|spouse =

|children = 
}}

**யூடித் இலின் பைப்பர்** *(Judith Lynn Pipher)* (பிறப்பு: 1940) ஓர் அமெரிக்க வானியற்பியலாளரும் நோக்கீட்டு வானியலாளரும் ஆவார். இவர் உரோசெசுட்டர் பல்கலைக்கழகத்தின் வானியல் துறை தகைமைப் பேராசிரியர் ஆவார். இவர் 1979 முதல் 1994 வரையில் சி. ஈ. கே. மீசு வான்காணக இயக்குநராக இருந்தார். இவர் விண்வெளித் தொலைநோக்கிகளுக்கான அகச்சிவப்புக் கதிர் காணி அணிகளை உருவாக்கினார்.

இளமையும் கல்வியும்
------------------

ஆராய்ச்சிப் பணி
---------------

தகைமைகளும் விருதுகளும்
----------------------

இவர் உரோசெசுட்டர் பல்கலைக்கழகத்தில் இருந்து 2002 இல் சுசான் பி. அந்தோனி வாழ்நாள் சாதனை விருதைப் பெற்றார். இவர் 2007 இல் தேசியப் புகழ் மகளிர் கூட்த்தில் சேர்க்கப்பட்டார். அதிலிருந்து இவர் ஆட்சிப்பணிகளிலும் ஈடுபடலானார். கண்டுபிடிப்பு (*Discover*) இதழின் 2009 ஆம் ஆண்டுக் கட்டுரை ஒன்று இவரை அகச்சிவப்புக் கதிர் வானியலின் தாய் எனப் பராட்டுகிறது. சிறுகோள் 306128 பைப்பர் இவரது நினைவாகப் பெயரிடப்பட்டது. இந்தப் பெயரீட்டு அலுவலகச் சான்று சிறுகோள் மையத்தால் 2019 ஜனவரி 31 இல் வெளியிடப்பட்டது (சி.கோ.சு. 108698).

சொந்த வாழ்க்கை
--------------

இவர் நியூயார்க் சார்ந்த செனக்கா அருவியில் வாழ்கிறார். இவர் செனக்கா அருங்காட்சியக குழும இயக்குநர்களின் துணைத்தலைவராக உள்ளார். இவர் ஒரு விதவையும் நான்கு கணவரின் குழந்தைகளுக்குப் புரவலரும் ஆவார்..

மேற்கோள்கள்
-----------

1. ↑  "Astronomer Judith Pipher Named to National Women's Hall of Fame". University of Rochester. January 30, 2007.
2. 1 2  "A CONVERSATION WITH: Ginny DeJohn and Judy Pipher, co-chairs, National Women’s Hall of Fame Induction Committee". *Finger Lakes Times*. September 23, 2013. .
3. ↑  Frank, Adam (March 26, 2009). "The Violent, Mysterious Dynamics of Star Formation". *Discover*. Archived from the original on December 28, 2013. .
4. ↑  "306128 Pipher (2010 JP109)". *Minor Planet Center*. 6 February 2018 அன்று பார்க்கப்பட்டது.
5. ↑  "MPC/MPO/MPS Archive". *Minor Planet Center*. 6 February 2018 அன்று பார்க்கப்பட்டது.
**யூத அறிவியல்** அல்லது **யூத விஞ்ஞானம்** (*Jewish Science*) என்பது புதிய சிந்தனை இயக்கத்துடன் ஒப்பிடக்கூடிய ஒரு யூத ஆன்மீக சமய இயக்க ஆகும். இதன் பல அங்கத்தவர்கள் வழக்கமாக தொழுகைக் கூடங்களில் வழிபாடுகளில் கலந்து கொள்கின்றனர்.

இது ஒரு யூத மெய்யியல் விளக்கமாக, 1900 களில் ராபி அல்பிரட் ஜி. மோசஸ் என்பவரால் கிறித்தவ அறிவியலினதும் புதிய சிந்தனை இயக்கத்தினதும் வளர்ச்சித் தாக்கத்திற்கு பதிலாக கருத்துருப் பெற்றது. எபிரேயப் பாரம்பரியத்தில் தந்தைக்குரிய இடத்தில் கடவுளை மையப்படுத்த, "யூத அறிவியல் அண்டத்தின் உண்மைத்தன்மையில் ஊடுருவும் ஆற்றல் அல்லது வலிமையாக கடவுளைப் பார்க்கிறது. ராபி அல்பிரட் ஜி. மோசஸ் 1916 இல் எழுதிய "யூத அறிவியல்: யூதத்தில் தெய்வீக குணப்படுத்தல்" (*Jewish Science: Divine Healing in Judaism*) என்ற நூலில் அவருடைய அடிப்படை படிப்பினைகளைக் காணலாம். இவ்வியக்கம் 1922 இல் நிறுவனமாகியது.

உசாத்துணை
---------

1. ↑
2. ↑  Jewish Science groups explore karma, reincarnation
[*தொடர்பிழந்த இணைப்பு*]*Jewish News Weekly*

வெளி இணைப்புகள்
---------------

* Society of Jewish Science
* California society of Jewish Science
* A Look Back at 'Jewish Science' – Jenna Weissman Joselit, *The Forward*
* Jewish Science groups explore karma, reincarnation, published January 16, 1998
* From Christian Science to Jewish Science – book, history of the movement; subscription required for full text.
**கம்பம் கம்பராயப்பெருமாள் காசிவிஸ்வநாத கோயில்** தமிழ்நாட்டில் தேனி மாவட்டம், கம்பம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் எட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கம்பராயப்பெருமாள், அலமேலு மங்கை நாச்சியார் சன்னதிகளும், காசிவிஸ்வநாதர், ஆஞ்சநேயர், தட்சணாமூர்த்தி, கௌமாரியம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. சித்திரை மாதம் சித்திரைப்பெருந்திருவிழா முக்கிய திருவிழாவாக நடைபெறுகிறது. ஐப்பசி மாதம் கந்தகஷ்டி விழா திருவிழாவாக நடைபெறுகிறது. ஐப்பசி மாதம் நவராத்திரி தேரோட்டம் நடைபெறுகிறது. மார்கழி மாதம் தனுர்மாத பூஜை திருவிழாவாக நடைபெறுகிறது. பாஞ்சராத்திர முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**முத்துத் தோட்டுடனான சிறுமி** (*Girl with a Pearl Earring*, டச்சு: *Het Meisje met de Parel*) நெதர்லாந்தைச் சேர்ந்த ஓவியரான ஜொஹான்னெஸ் வெர்மீர் என்பவரின் மிகச் சிறந்த ஓவியங்களுள் ஒன்று. இதன் பெயர் குறிப்பதுபோலவே இவர் ஒரு முத்துத் தோட்டை ஒரு குவியப்புள்ளியாகப் பயன்படுத்தியுள்ளார். இந்த ஓவியம் தற்போது, ஹேக் நகரில் உள்ள *மோரித்சுயிஸ்* எனப்படும் அருங்காட்சியகத்தில் உள்ளது. இது சில வேளைகளில், "வடக்கின் *மோனா லிசா*" அல்லது "டச்சு மோனா லிசா" (the Dutch Mona Lisa) என அழைக்கப்படுகிறது.

பின்னணி
-------

பொதுவாக, வெர்மீரைப் பற்றியோ அவரது ஆக்கங்கள் பற்றியோ அதிக விபரங்கள் தெரியாது. இந்த ஓவியம், "IVMeer" என்று ஒப்பமிடப் பட்டுள்ளது. ஆனால், தேதியிடப்படவில்லை. இவ்வோவியத்தை வரைவதற்காக இவரை யாராவது அமர்த்தினார்களா? அப்படியானால் அது யார் போன்ற விபரங்கள் தெரியவில்லை. எப்படி இருந்தாலும், இது ஒரு வழமையான உருவப்படமாக (portrait) வரையப்படவில்லை என்றே தெரிகிறது. வெர்மீர், இந்தச் சிறுமி யாரையோ நோக்கித் திரும்பிய போதான கணத்தை வரைய முயன்றிருக்கலாம். இந்தச் சிறுமியின் அடையாளம் தெரியவில்லை. எனினும், இது வெர்மீருடைய மகள் மரியாவாக இருக்கலாம் எனக் கருதப்படுகின்றது.

வெர்மீருடைய அரிய ஆக்கங்கள் வெளிநாட்டினருக்கு விலைபோய்விடுவதைத் தடுப்பதற்காகப் பல ஆண்டுகள் முயற்சித்த *விக்டர் டி ஸ்ட்டூவர்* என்பவரின் ஆலோசனைப்படி, ஏ. ஏ. டெஸ் தோம்பே (A.A. des Tombe) என்பவர், 1881 ஆம் ஆண்டில் ஹேக் நகரில் நடைபெற்ற ஏல விற்பனை ஒன்றில் இந்த ஓவியத்தை, இரண்டு கில்டரும் முப்பது சதங்களும் மட்டுமே கொடுத்து வாங்கினார். அந்த நேரத்தில் இந்த ஓவியம் மிகவும் பழுதான நிலையில் இருந்தது. டெஸ் தோம்பேக்கு வாரிசுகள் இல்லாததால், இதையும், வேறு ஓவியங்களையும், 1902 ஆம் ஆண்டில் *மோரித்சுயிஸ்* அருங்காட்சியகத்துக்கு அன்பளிப்பாக வழங்கினார். 

1937 ஆம் ஆண்டில், வெர்மீரால் வரையப்பட்டதாகக் கருதப்பட்ட இதே போன்ற இன்னொரு ஓவியம் சேகரிப்பாளரான அண்ட்ரூ டபிள்யூ. மெலொன் (Andrew W. Mellon) என்பவரால், வாஷிங்டனில் உள்ள தேசிய கலைக் காட்சியகத்திற்கு (National Gallery of Art) அன்பளிப்பாக வழங்கப்பட்டது. தற்போது இது ஒரு போலி ஓவியம் எனப் பரவலாகக் கருதப்படுகின்றது.

வெளியிணைப்புகள்
---------------

* "முத்துக் தோட்டுடனான சிறுமி" பற்றிய ஒரு மீளாய்வு - திரேசி செவாலியர் பரணிடப்பட்டது 2007-02-27 at the வந்தவழி இயந்திரம்
* இந்த ஓவியம் தொடர்பான ஒரு இணையத் தளம்

குறிப்புகள்
-----------

1. ↑  *Vrij Nederland* (சஞ்சிகை) (பெப்ரவரி 26 1996), ப. 35–69
கேப்ரோயிடே (**Caproidae)** அல்லது பன்றி மீன்கள் எனப்படுவது **(boarfishes),** சிறிய மீன் குடும்பமாகும். இதில் 12 கடல் மீன் சிற்றினங்கள் இரண்டு பேரினங்களின் கீழ் வகைப்படுத்தப்பட்டுள்ளன. இவை முன்னர் டோரிசுடன் செய்பார்மிசில் வகைப்படுத்தப்பட்டன. ஆனால் தற்போது இவை பேர்சிஃபார்மீசில் வால் சட்டகம் அடிப்படையில் மறு வகைப்படுத்தப்பட்டுள்ளன. பன்றி மீன்கள் இந்தியப் பெருங்கடல், அத்திலாந்திக்குப் பெருங்கடல் மற்றும் பசிபிக் பெருங்கடல்களில் காணப்படுகின்றன. இவை முக்கியமாக 50 m (160 அடி) ஆழத்திற்குக் கீழாக வாழ்கின்றன.

பன்றி மீன்கள் மெல்லிய உடல்களைக் கொண்டுள்ளன. இவைச் சிறிய வகை மீன்களே. ஒரு சில இனங்களின் உடல் நீளம் 30 செ.மீ. வரை வளரக்கூடின. இவற்றின் நிறமானது சிவப்பு, இளஞ்சிவப்பு மற்றும் வெள்ளியாகும்.

சுமார் 48.6 முதல் 40 மில்லியன் ஆண்டுகளுக்கு முன்பு, மூன்றாம் காலத்தில், இயோசீன் சகாப்தத்தின் நடுப்பகுதியில் கேப்ராய்டு மீன்களின் தொல்லுயிர் எச்சங்கள் காணப்பட்டுள்ளன.

மேலும் காண்க
------------

* பென்டசெரோடிடே (ஆர்டர் பெர்சிஃபோர்ம்ஸ்) குடும்பத்தின் சில மீன்கள் பன்றி மீன் என்றும் அழைக்கப்படுகின்றன.

மேற்கோள்கள்
-----------

1. ↑  "family Caproidae". *TheFreeDictionary.com*. 2021-07-11 அன்று பார்க்கப்பட்டது.
2. ↑  "FAMILY Details for Caproidae - Boarfishes". *www.fishbase.se*. 2021-07-11 அன்று பார்க்கப்பட்டது.
3. ↑  TY - JOUR
AU - Baciu, Dorin
AU - Bannikov, A.
AU - Santini, Francesco
PY - 2005/01/01
SP - 381
EP - 390
T1 - A new species of Caproidae (Acanthomorpha, Teleostei) from the Messinian (upper Miocene) of Oran (Algeria)
VL - 27
JO - GEODIVERSITAS
ER -
நாயன்மார்கட்டுக் கல்வெட்டு
**நாயன்மார்கட்டுக் கல்வெட்டு** யாழ்ப்பாண இராச்சிய மன்னனாகிய சிங்கையாரியனைப் பற்றிக் குறிப்பிடும் தமிழ்க் கல்வெட்டு ஆகும். யாழ்ப்பாண மன்னா் தொடா்பாக நல்லூரிற் கண்டுபிடிக்கப்பட்ட முதலாவது சாசனம் என்ற வகையில் இதற்கு தனிமுக்கியத்துவம் உண்டு. 1942 ஆம் ஆண்டு நல்லூர் இராசதானியின் கிழக்கு எல்லையாகிய நாயன்மார்கட்டுக் கிராமத்திலுள்ள நாயன்மார்கட்டு அரசடிப்பிள்ளையார் ஆலயத்திற்கு முன்னுள்ள திருக்குளம் ஆழமாக்கிய போது கண்டு பிடிக்கப்பட்டு ஆலயத்தில் நீண்டகாலம் சிவஶ்ரீ செ.சதாசிவக்குருக்களின் பாரமரிப்பில் வைக்கப்பட்டிருந்தது. இது பின்னர் யாழ்ப்பாணப் பல்கலைக்கழக வரலாற்றுத்துறைச் சிரேஷ்ட விரிவுரையாளர் செ. கிருஷ்ணராசாவினது முயற்சியால் யாழ்ப்பாணப் பல்கலைக்கழக நூதனசாலைக்குக் கொண்டு செல்லப்பட்டு அங்கு வைக்கப்பட்டுள்ளது. 2 அடி நீளமும், 1.5 அடி அகலமும் கொண்ட இக்கல்வெட்டில் ஐந்து வரிகள் உள்ளன. இதனை வாசித்தோர் கலி 3925 இல் தீர்த்தங் கொடுக்கச் சிங்கையாரியனால் அமைக்கப்பெற்றது என வாசித்து இதன் காலத்தை கி.மு முதலாம் 9ம் நூற்றாண்டு எனவும் கொண்டுள்ளனர்.

இக் கல்வெட்டில் குறிப்பிடப்பட்டுள்ள ஆண்டு தமிழ் எண்களில் குறிப்பிடப்பட்டுள்ளது. இங்கு குறிக்கப்பட்டுள்ள ஆண்டை வாசிக்கும் போது அதன் இரண்டாவது எழுத்து தெளிவில்லாது காணப்படுகின்றது. அதனை வாசிப்போர் கலி 3025 எனவும், கலி 3625 எனவும் கலி 3925 எனவும் கொள்ளுகின்றனர். இக்கலியுக ஆண்டுகளுக்கு சமனான கிருத்துவ ஆண்டுகளை கருதின் கலி 3025 என்பது கி.மு. 77 எனவும், கலி 3625 என்பது கி.பி. 523 எனவும், கலி 3925 என்பது கி.பி. 823 (9ம் நூற்றாண்டு) எனவும் கொள்ளலாம்.

உசாத்துணை நூல்கள்
-----------------

* சிற்றம்பலம், கலாநிதி, சி.க. யாழ்ப்பாண இராச்சியம், யாழ்ப்பாணப் பல்கலைக்கழக வெளியீடு, திருநெல்வேலி, 1992 ப.19
* புஷ்பரத்தினம், ப. யாழ்ப்பாண இராச்சியம், யாழ்ப்பாணப் பல்கலைக்கழக வெளியீடு, திருநெல்வேலி, 1992 பக் 98 99
* சதாசிவக்குருக்கள், சிவஶ்ரீ செ. நாயன்மார்கட்டு அரசடிப்பிள்ளையார் ஆலயல இரதோற்சவ மலர், - 1990
* நடராசன், பி. மயிலங்கூடலூர், "கைலாயமாலைக்குப் புதிய ஔி", கைலாயமாலை, சுழிபுரம் வள்ளியம்மை முத்துவேலு நினைவு வெளியீடு, யாழ்ப்பாணம், 1983 ப.XIII
* நடராசன், பி. மயிலங்கூடலூர், "ஈழத்துத்தமிழர் தொன்மை வரலாறு", வெளிச்சம், பங்குனி-வைகாசி, 2006
* கிருஷ்ணராசா, செ. நாயன்மார்கட்டில் கண்டெடுக்கப்பட்ட கல்வெட்டு வீரகேசரி வாரமலர் 30-12-1979

நாயன்மார்கட்டின் வரலாறுத் தொன்மைகள்
**பீபி முபாரிக்கா யூசுப்சாய்** (*Bibi Mubarika Yusufzai*) பஷ்தூன் இனத்தைச் சேர்ந்த இவர் முகலாயப் பேரரசை நிறுவிய முதல் அரசர் பாபரின் ஐந்தாவது மனைவியாவார்.

உமாயுன்- நாமாவில் அக்பரின் மற்றொரு மனைவியின் மகள் குல்பதான் பேகம் இவரைப்பற்றி அடிக்கடி குறிப்பிடுகிறார். அவர் தனது சித்தியை 'ஆப்கானித்தான் பெண்' அல்லது 'ஆப்கானி அகச்சா' என்று அழைக்கிறார். "ஆப்கான்" என்பது பஷ்தூன் மக்களை குறிக்கும் ஒரு இனப்பெயராகும்.

குடும்பம்
---------

பீபீ முபாரிக்கா, பஷ்தூன்களின் யூசுப்சாய் பழங்குடியினரின் தலைவரான மாலிக் ஷா மன்சூரின் மகளாவார். 

இவரது சகோதரர்களில் ஒருவரான மிர் ஷா ஜமால் 1525இல் பாபருடன் இந்தியாவிற்கு வந்தார். மேலும் உமாயூனிடமும் அக்பரிடமும் உயர் பதவிகளை வகித்தார். ஜமாலுக்கு கான் என்ற பட்டம் வழங்கப்பட்டது.

திருமணம்
--------

பாபர் இவரை 30 ஜனவரி 1519 அன்று மணந்தார். இந்தத் திருமணம் பாபருக்கும் இவருடைய பழங்குடியினத்திற்கும் இடையிலான நட்பின் அடையாளமாகும். ஒரு புத்திசாலி பெண்ணான இவர், முகலாயர்களுக்கும் யூசுப்சாய் பஷ்துன் தலைவர்களுக்கும் இடையே நட்புறவை ஏற்படுத்துவதில் முக்கிய பங்கு வகித்தார். 1529ஆம் ஆண்டில் இந்தியாவில் பாபருடன் முதன்முதலில் இணைந்த பெண்களில் ஒருவராக இருந்தார் என்பதற்கு சான்றாக இவர் பாபரால் மிகவும் விரும்பப்பட்டார் .

இறப்பு
------

பீபி முபாரிகா உமாயுனின் ஆட்சியில் வாழ்ந்தார். அக்பரின் ஆட்சியின் ஆரம்பத்தில் இறந்தார்.

பிரபலமான கலாச்சாரத்தில்
-----------------------

பர்சானா மூன் என்பவரின் *பாபர்: தி பர்ஸ்ட் மொகல் இன் இன்டியா* என்ற வரலாற்றுப் புதினத்தில் (1977) பீபி முபாரிகா ஒரு கதாபாத்திரமாகச் சித்தரிக்கப்பட்டிருந்தார்.

மேற்கோள்கள்
-----------

1. ↑  Abridged, translated from the Turkish by Annette Susannah Beveridge; edited; Hiro, introduced by Dilip (2006). *Babur Nama : journal of Emperor Babur* (1.publ. ). New Delhi: Penguin Books. பக். 362. பன்னாட்டுத் தரப்புத்தக எண்:9780144001491.
2. ↑  Gulbadan Begum (1902). *The History of Humayun (Humayun-Nama)*. Royal Asiatic Society. பக். 266.
3. ↑  Moon, Farzana (1977). *Babur: The First Moghul in India*. Atlantic Publishers & Dist. பக். 268. பன்னாட்டுத் தரப்புத்தக எண்:978-8-171-56702-7.
**கேம் ஜோஸ்லின் ஜிகாண்டே** (*Cam Joslin Gigandet*), /dʒiːɡɑːnˈdeɪ/; பிறப்பு: ஆகஸ்ட் 16, 1982) ஒரு அமெரிக்க நாட்டு நடிகர். இவர் ட்விலைட் (2008 திரைப்படம்)|ட்விலைட், பண்டோரும், நேவர் பாக் டோவ்ன் போன்ற திரைப்படங்களில் நடித்ததன் மூலம் பரிசியமான நடிகர் ஆனார்.

ஆரம்பகால வாழ்க்கை
-----------------

கிகான்டெட் ஆகஸ்ட் 16, 1982ம் ஆண்டு டோகோமா, வாஷிங்டன், ஐக்கிய அமெரிக்கா வில் பிறந்தார்.

தொழில்
------

2003ம் ஆண்டு சிஎஸ்ஐ: கிரைம் சீன் இன்வெஸ்டிகேஷன் என்ற தொலைக்காட்சி தொடரின் மூலம் நடிப்பு துறைக்கு அறிமுகமானார். அதை தொடர்ந்து 2004ம் ஆண்டு த யங் அன்ட் த ரெஸ்ட்லெஸ், 2005ம் ஆண்டு ஜேக் & பாபி மற்றும் த ஓ.சீ. போன்ற தொலைக்காட்சி தொடர்களில் நடித்தார்.

2004ம் ஆண்டு மிச்டகேன் என்ற குறும் திரைப்படத்தில் நடித்தார். 2007ம் ஆண்டு Who's Your Caddy? என்ற திரைப்படத்திலும், 2008ம் ஆண்டு ட்விலைட் (2008 திரைப்படம்)|ட்விலைட் என்ற திரைப்படத்தில் ஜமேஸ் என்ற கதாபாத்திரத்தில் நடித்தார். அதை தொடர்ந்து 30 மேல் திரைப்படங்களில் நடித்தார். 2014ம் ஆண்டு பேட் ஜான்சன் என்ற திரைப்படத்தில் நடித்து இருந்தார் என்பது குறிப்பிடத்தக்கது.

சின்னத்திரை
-----------

* 2003: சிஎஸ்ஐ: கிரைம் சீன் இன்வெஸ்டிகேஷன்
* 2004: த யங் அன்ட் த ரெஸ்ட்லெஸ்
* 2005: ஜேக் & பாபி
* 2005: த ஓ.சீ.
* 2013: ரெக்லெஸ்

விருதுகள்
---------

2007ம் ஆண்டு Who's Your Caddy?என்ற திரைப்படத்திலும் 2008ம் ஆண்டு ட்விலைட் (2008 திரைப்படம்)|ட்விலைட் என்ற திரைப்படத்திலும் நடித்ததற்காக சிறந்த சண்டைக்கான எம்டிவி திரைப்பட விருதை வென்றார்.

வெளி இணைப்புகள்
---------------

* ஐ.எம்.டி.பி இணையத்தளத்தில் கேம் ஜிகாண்டே
* டுவிட்டரில் கேம் ஜிகாண்டே Edit this at Wikidata
மாவலித்துறை
**மாவலித்துறை** அல்லது **மாவிலித்துறை** என்பது இலங்கையின் யாழ்ப்பாண மாவட்டத்தில் நெடுந்தீவில் உள்ள ஒரு படகுத் துறைமுகம் ஆகும். இத்துறைமுகமே இன்று நெடுந்தீவு மக்கள் ஏனைய தீவுகளுக்கும், யாழ். குடாநாட்டிற்கும் கடல் மூலம் பிரயாணம் செய்யப்படும் முக்கிய துறைமுகமாகவும் விளங்குகிறது. இது ஏறக்குறைய 300 அடி நீளமும் 75 அடி அகலமும் கொண்டது.

பெயர்க்காரணம்
-------------

'மா' என்ற சொல்லுக்கு குதிரை என்ற அர்த்தம் உள்ளது. எனவே குதிரைகள் ஏற்றி இறக்கியதனாலேயே மாவிலி என்ற பெயர் உண்டாயிற்று என்பர். ஒல்லாந்தர் நெடுந்தீவை ஆட்சி செய்த காலத்தில் குதிரைகளை இத்துறையூடாக இறக்கி ஏற்றினார்கள்.

வெளிச்சவீடு
-----------

ஒல்லாந்தரால் கட்டப்பட்ட இந்த மாவிலித் துறைமுகத்தில் உள்ள வெளிச்ச வீடு மூன்று உருளைத் தூண்களை ஒன்றன் மேல் ஒன்றாக வைத்துக் கட்டப்பட்டது போல் அமைவு பெற்று அதன் மேல் கூம்பு வடிவமான ஓர் முடியும் காணப்படுகிறது. மேலும் ஒவ்வொரு வகையான வெளிச்ச வீடுகளும் கப்பல் திசை மாறாது செல்வதற்கு ஒவ்வொரு வகையான ஒளிச் சமிக்ஞைகளைக் கொண்டுள்ளது. இந்த வெளிச்ச வீடு 20 அடி உயரத்தில் அமைந்துள்ளது. இது இரவில் தொடர்ந்து ஒளியை வீசிய வண்ணம் அமைவுபெற்று விளங்குகின்றது.

இவற்றையும் பார்க்கவும்
----------------------

* குமுதினி படகுப் படுகொலைகள், 1985

மேற்கோள்கள்
-----------

1. 1 2  நீளமான தீவு என்பதாலா நெடுந்தீவு என்று பெயர் வந்தது? பரணிடப்பட்டது 2015-07-21 at the வந்தவழி இயந்திரம், தினகரன் வாரமஞ்சரி, சூன் 13, 2012

வெளி இணைப்புகள்
---------------

* குமுதினிப் படகின் கதை
[*தொடர்பிழந்த இணைப்பு*]
**மத்தியமகேஷ்வர்** *(Madhyamaheshwar)* (சமக்கிருதம்: मध्यमहेश्वर) இந்திய மாநிலமான உத்தரகண்டின் இமயமலைப் பகுதியில் 3497 மீட்டர் உயரத்தில் கார்வால் கோட்டத்தில் உள்ள ருத்திரபிரயாக் மாவட்டத்தின் *மன்சூனா* கிராமத்தில் உள்ள சிவபெருமானுக்கு அர்ப்பணிக்கப்பட்ட மலைக் கோயில் ஆகும்.
ஐந்து கேதார தலங்களில் இக்கோயில் நான்காவதாகும்.
நந்தி இவ்விடத்தில் சிவபெருமானாக காட்சியளிப்பதாக கருதுகின்றனர். இக்கோயிலை பாண்டவர்கள் கட்டியதாக கருதப்படுகிறது.

வழிபாடு
-------

குளிர்காலத்தில் உக்கிமடத்தில் வைத்து வழிபடும் மகேஷ்வர்
கோடை காலங்களில் மட்டும் திறந்திருக்கும் இக்கோயில், குளிர்காலத்தில் கோயில் மூலவரான சிவலிங்கத்தை உக்கிமத் எனுமிடத்தில் வைத்து பூசை செய்கின்றனர்.

போக்குவரத்து
------------

சாலை வழியாக பஞ்ச கேதார தலங்களை சுற்றி வருவதற்கு 170 கிலோ மீட்டர்களும், 16 நாள்களும் ஆகும். குப்தகாசியிலிருந்து காளிமடத்திற்கு செல்லும் கேதார்நாத் கோயிலை இணைக்கும் சாலையில் 13 கிலோ மீட்டர் தொலைவில் உள்ளது. மகேஷ்வர் கோயில் இமயமலையில், கடல் மட்டத்திலிருந்து 1319 மீட்டர் உயரத்தில் அமைந்துள்ளது.

இதனையும் காண்க
--------------

* பஞ்ச கேதார தலங்கள்

மேற்கோள்கள்
-----------

1. ↑   *101 Pilgrimages*. Outlook India Pub.. 2006. பன்னாட்டுத் தரப்புத்தக எண்:978-81-89449-03-2.. பார்த்த நாள்: 2009-07-24.
2. ↑  "Panch Kedar: Madmaheshwar". Shri Badrinath -Shri Kedarnath Temple Committee. 2006. 2009-07-16 அன்று பார்க்கப்பட்டது.

வெளி இணைப்புகள்
---------------

**\*Madhyamaheshwar**

* Panch Kedar, trek map, page 78
**ஆஹா கல்யாணம்** என்பது 2014ல் வெளிவந்த தமிழ் திரைப்படமாகும். இது இந்தியில் வந்த பேண்ட் பஜா பாராத் Band Baaja Baaraat என்ற படத்தின் மறு உருவாக்கமாகும். இதில் நான் ஈ புகழ் நானி, வாணி கபூர், சிம்ரன் ஆகியோர் நடித்துள்ளனர். இதை விஷ்ணுவர்த்தன் உதவியாளர் கோகுல கிருஷ்ணன் இயக்கி உள்ளார். புகழ் பெற்ற இந்தி திரைப்பட தயாரிப்பு நிறுவனமான யாஷ்ராஜ் பிலிம்ஸ் தயாரித்துள்ளது. இது பிப்ரவரி 21 அன்று வெளிவந்தது.

நடிப்பு
-------

* நானி (சக்திவேல்)
* வாணி கபூர் (சுருதி)
* சந்திரலேகா (சிம்ரன்)

தயாரிப்பு
---------

இப்படத்தின் ஒட்டு மொத்த குழுவுக்கும் சராசரி வயது 26-க்கு மேல் இருக்காது என்று இப்படத்தின் இயக்குநர் கூறியுள்ளார். தமிழ், தெலுங்கு என இரு மொழியில் தயாரிக்கப்பட்டுள்ளது.

கதை சுருக்கம்
-------------

சுருதி கல்லூரி இறுதியாண்டு மாணவி. பகுதி நேரமாக திருமண ஒப்பந்த நிறுவனத்தில் வேலைசெய்கிறார். அந்தத் தொழிலில் பெரிய ஆளாக வேண்டும் என்பது அவரது கனவாக இருக்கிறது. திருமணத்தில் சுருதியைப் பார்க்கும் சக்திவேலுக்கு சுருதி மீது காதல் வருகிறது. சுருதியின் நட்பைப் பெற வேண்டும் என்பதற்காக அவருடன் தொழிலில் பங்குதாரராக சேர்த்துக்கொள்ள வேண்டுகிறார். முதலில் எதிர்த்தாலும், பின்பு சேர்த்துக்கொள்கிறார்.

இருவரும் இணைந்து அந்தத் தொழில் மிகப் புகழ் பெற்ற சந்திரலேகாவிடம் வேலைக்குச் சேர்ந்து தொழில் கற்றுக் கொள்ள நினைக்கிறார்கள். ஆனால் அங்கு அவர்களுக்கும் சந்திரலேகாவுக்கும் இடையே தொழில் ரீதியாக முரண்பாடு ஏற்பட்டு வெளியேறுகிறார்கள். உடனடியாகத் தங்கள் கெட்டி மேளம் என்ற நிறுவனத்தைத் தொடங்குகிறார்கள். குறைந்த செலவில் நன்றாக திருமணத்தை நடத்துவதால் அவர்களுக்கு வாடிக்கையாளர்கள் அதிக அளவில் வருகிறார்கள். லட்சம் லட்சமாகச் சம்பாதிக்கிறார்கள்.

ஒரு வெற்றிக் கொண்டாட்டத்திற்குப் பிறகு இரவு தனியாக இருக்க நேரிடும்போது இருவருக்கும் இடையிலான உறவு உடல்ரீதியானதாக மாறிவிடுகிறது. இந்த இடத்தில் சுருதிக்கு, சக்தி மீது காதல் வந்துவிடுகிறது. ஆனால் இப்போது சக்தி ஏனோ தடுமாறுகிறான். இதனால் இருவருக்கும் இடையிலான உறவில் விரிசல் உண்டாகிறது. இருவரும் தனித்தனியே பிரிந்து தொழில் போட்டி செய்யும் அளவுக்கு அந்த விரிசல் வளர்ந்துவிடுகிறது. ஆனால் இருவருக்குமே தொழில் நன்றாக போகாததால் நஷ்டம் ஏற்படுகிறது. கடன் ஏற்படுகிறது.

இந்தச் சமயத்தில் ஒரு பெரிய பணக்காரர் கெட்டி மேள’த்தின் மூலம் திருமணம் செய்ய முன்வருகிறார். ஆனால் சுருதி, சக்தி இணைந்து செயல்பட்டால்தான் தருவேன் என ஒரு நிபந்தனை வைக்கிறார். நண்பர்கள் வற்புறுத்தல் காரணமாகவும், பணத்திற்காகவும் இருவரும் இணைந்து வேலைசெய்ய சம்மதிக்கிறார்கள். ஆனால் இதற்கிடையிலேயே சுருதிக்கு வேறு ஒருவருடன் நிச்சயதார்த்தமும் முடிந்துவிடுகிறது. அவர்களைக் கடனில் இருந்து மீட்க இந்தத் திருமணத்தை வெற்றிகரமாக நடத்தி முடிப்பது முக்கிய தேவையாக இருக்கின்றது. இந்தத் தடங்கலை முறியடித்தார்களா? இருவருக்குமான காதல் என்ன ஆனது? என்பதுதான் மீதிக் கதை.

மேற்கோள்கள்
-----------

1. 1 2  "காப்பகப்படுத்தப்பட்ட நகல்". 2014-03-02 அன்று மூலம் பரணிடப்பட்டது. 2014-02-23 அன்று பார்க்கப்பட்டது.
2. ↑
**அனைத்திந்திய மருத்துவ அறிவியல் கழகம், மதுரை** (All India Institute of Medical Sciences, AIIMS Madurai) தமிழ்நாட்டின் மதுரை மாவட்டம், திருப்பரங்குன்றம் வட்டம்,  தோப்பூரில் அமைய இருக்கின்றது. அரசு மருத்துவக் கல்லூரியுடன் கூடிய மருத்துவ ஆய்வு பல்கலைக்கழகமும் அமைய இருக்கின்றது. தன்னாட்சி பெற்ற இந்த மருத்துவக் கழகம் இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் நேரடி மேற்பார்வையில் இயங்குகின்றது.

அமைய இருக்கும் இடம்
-------------------

தோப்பூர் கிராமம், மதுரை - கன்னியாகுமரி தேசிய நெடுஞ்சாலை 7 (இந்தியா) ல் , மதுரையிலிருந்து திருமங்கலம் செல்லும் வழியில் 13 கிலோ மீட்டர் தொலைவில் தோப்பூர் என்னும் கிராமம் இருக்கின்றது. மதுரை வானூர்தி நிலையத்திலிருந்து 10 கிலோ மீட்டர் தொலைவிலும் உள்ளது.
.

அடிக்கல் நாட்டு விழா
--------------------

மதுரை தோப்பூரில் 2019 ஆம் ஆண்டு ஜனவரி 27 ஆம் நாள் இந்திப் பிரதமர் நரேந்திர மோடி இம்மருத்துவமனைக்கான அடிக்கல் நாட்டுகிறார். இம்மருத்துவமனை 264 கோடி ரூபாய் செலவில் அமைய உள்ளது.

வகுப்புகள்
----------

மதுரை, அகில இந்திய மருத்துவ அறிவியல் கழகத்தில் (எய்ம்ஸ்) முதலாம் ஆண்டு எம்பிபிஎஸ் மாணவர்களுக்கான வகுப்புகள் ராமநாதபுரம் அரசு மருத்துவக் கல்லூரி மருத்துவமனையில் உள்ள தற்காலிக வளாகத்தில் ஏப்ரல் 4 2022ல் தற்காலிகமாக தொடங்கியது. புதுச்சேரியில் உள்ள ஜவஹர்லால் முதுகலை மருத்துவக் கல்வி மற்றும் ஆராய்ச்சி நிறுவனம் (ஜிப்மர்), மதுரை எய்ம்ஸ் மருத்துவமனைக்கான வழிகாட்டி நிறுவனமாக நியமிக்கப்பட்டுள்ளது.

மேற்கோள்கள்
-----------

1. ↑  "மதுரைக்கு எய்ம்ஸ் மருத்துவமனை: கோரிக்கை வென்றது எப்படி?". *மதுரைக்கு எய்ம்ஸ் மருத்துவமனை: கோரிக்கை வென்றது எப்படி?*. 20 ஜூன் 2018.. பார்த்த நாள்: 20 ஜூன் 2018.
2. ↑  "எய்ம்ஸ் அடிக்கல் நாட்டு விழாவிற்காக மதுரை வரும் பிரதமர் மோடி! போக்குவரத்து மாற்றம்! முழு விவரம்". இந்தியன் எக்ஸ்பிரஸ். 26 சனவரி 2019. 26 சனவரி 2019 அன்று பார்க்கப்பட்டது.
3. ↑
**மாவா** (Mahwah) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 67.835 சதுர கிலோ மீற்றர் பரப்பளவைக் கொண்டுள்ளது. இதில் 66.545 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.290 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 25,890 ஆகும். மாவா நகரத்தின் மக்கள் தொகை அடர்த்தி ஒரு கிலோ மீற்றருக்கு 389.1 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
"தோக்கியோ\_பன்னாட்டு\_வானூர்தி\_நிலையம்" redirects here. தோக்கியோவின் முதன்மையான பன்னாட்டு வானூர்தி நிலையத்திற்கு பார்க்க நரிட்டா பன்னாட்டு வானூர்தி நிலையம்.

Airport in தோக்கியோ, சப்பான்வார்ப்புரு:SHORTDESC:Airport in தோக்கியோ, சப்பான்

அனேடா வான்தளம், 1937
**தோக்கியோ பன்னாட்டு வானூர்தி நிலையம்**, *Tokyo International Airport* (東京国際空港, *Tōkyō Kokusai Kūkō*?), பொதுவாக **அனேடா வானூர்தி நிலையம்** (羽田空港, *Haneda Kūkō*?) அல்லது **தோக்கியோ அனேடா வானூர்தி நிலையம்** (東京羽田空港, *Tōkyō Haneda Kūkō*?) (ஐஏடிஏ: **HND**, ஐசிஏஓ: **RJTT**), சப்பானின் தோக்கியோ பெருநகரப் பகுதியில் அமைந்துள்ள இரண்டு முதன்மை வானூர்தி நிலையங்களில் ஒன்றாகும். இது தோக்கியோவின் ஓட்டா பகுதியில் தோக்கியோ தொடர்வண்டி நிலையத்திலிருந்து தெற்கே 14 km (8.7 mi) தொலைவில் அமைந்துள்ளது.

தோக்கியோவின் அனைத்து உள்ளூர் பறப்புகளும் அனேடா நிலையத்தில் இருந்தும் பெரும்பான்மையான பன்னாட்டு பறப்புக்களை  நரிட்டா பன்னாட்டு வானூர்தி நிலையத்தில் இருந்தும் இயக்கப்படுகின்றன. 2010ஆம் ஆண்டில் அனேடாவில் நான்காவது ஓடுபாதை அமைக்கப்பட்ட போது, ஓர் தனிப்பட்ட பன்னாட்டு முனையமும் திறக்கப்பட்டது. இதன்பின்னர் அனேடாவிலிருந்து இயங்கும் பன்னாட்டுச் சேவைகளில் பெரும் முன்னேற்றம் ஏற்பட்டது. இதற்கு முன்னதாக இங்கிருந்து சியோல், சாங்காய், ஹொங்கொங் மற்றும் தாய்பெய்யிற்கு மட்டுமே ஒப்பந்த அடிப்படையிலான வான்பயணங்கள் மேற்கொள்ளப்பட்டிருந்தன. சப்பானிய அரசு அனேடா வானூர்தி நிலையத்தின் பன்னாட்டு பங்கை மேலும் விரிவுபடுத்தத் திட்டமிட்டுள்ளனர்.

2012ஆம் ஆண்டில் 66,795,178 பயணியர் பயன்படுத்தி உள்ளனர். பயணிகள் போக்குவரத்தில் இது ஆசியாவில் இரண்டாவதாகவும் அட்லான்டாவின் ஹார்ட்ஸ்ஃபீல்ட்-ஜாக்சன் அட்லான்டா பன்னாட்டு விமான நிலையம், பெய்ஜிங் தலைநகர் பன்னாட்டு விமான நிலையம் மற்றும் இலண்டன் ஹீத்ரோ வானூர்தி நிலையங்களை அடுத்து உலகில் நான்காவதாகவும் உள்ளது. அனேடாவும் நரிட்டாவும் இணைந்த தோக்கியோவின் நகரமைப்பு வானூர்தி நிலையப் போக்குவரத்து இலண்டன், நியூயார்க் நகரங்களை அடுத்து உலகின் மூன்றாவது நிலையில் உள்ளது. 

சப்பானின் இரண்டு பெரிய வான்வழிப் போக்குவரத்து நிறுவனங்களான சப்பான் ஏர்லைன்ஸ் (முனையம் 1) மற்றும் ஆல் நிப்பான் ஏர்வேஸ் (முனையம் 2), ஆகியவற்றின் அடித்தளமாக அனேடா நிலையம் உள்ளது. 

திசம்பர் 2009இல் போர்பசுடிராவெல்லர்.கொம் அனேடா வானூர்தி நிலையத்தை உலகிலேயே மிகவும் நேர ஒழுங்குள்ள வானூர்தி நிலையமாக மதிப்பிட்டுள்ளது. புறப்படும் சேவைகள் 94.3% சரியான நேரத்திலும் வந்துசேரும் சேவைகள் 88.6% சரியான நேரத்திலும் இயங்கின.

மேற்சான்றுகள்
-------------

1. ↑  AIS Japan
2. ↑  "Tokyo Haneda's new runway and terminal welcome more international services; almost 50 domestic routes served". anna.aero airline route news & analysis. 20 October 2010.
3. ↑  Koyen, Jeff (9 September 2009). "World's most on-time airports". *The Age* (Melbourne). .

வெளி இணைப்புகள்
---------------

விக்கிமீடியா பொதுவகத்தில்,  
 ***அனேடா வானூர்தி நிலையம்***   
என்பதின் ஊடகங்கள் உள்ளன. 

* Tokyo International Airport Homepage (ஆங்கிலம்)
* Haneda Airport Terminal Portal Site (ஆங்கிலம்)
* openNav: HND / RJTT charts
* Tokyo International Air Terminal Corporation (ஆங்கிலம்)
**ஐரோப்பாவின் நேர வலயங்கள்**:  

|  |  |
| --- | --- |
| வெளிர் நீலம் | மேற்கு ஐரோப்பிய நேரம் (ஒ.ச.நே ± 00:00) |
| நீலம் | மேற்கு ஐரோப்பிய நேரம் (ஒ.ச.நே ± 00:00) 
மேற்கு ஐரோப்பிய கோடைகால நேரம் (ஒ.ச.நே + 01:00) |
| இளஞ்சிவப்பு | மத்திய ஐரோப்பிய நேரம் (ஒ.ச.நே + 01:00)  |
| சிவப்பு | மத்திய ஐரோப்பிய நேரம் (ஒ.ச.நே + 01:00) 
மத்திய ஐரோப்பிய கோடைகால நேரம் (ஒ.ச.நே + 02:00) |
| மஞ்சள் | கலினின்கிராட் நேரம் (ஒ.ச.நே + 02:00) |
| செம்மஞ்சள் | கிழக்கு ஐரோப்பிய நேரம் (ஒ.ச.நே + 02:00) 
கிழக்கு ஐரோப்பிய கோடைகால நேரம் (ஒ.ச.நே + 03:00) |
| இளம் பச்சை | மின்ஸ்க் நேரம், மாஸ்கோ நேரம் (ஒ.ச.நே + 03:00) |

வெளிர் நிறங்கள், கோடைகால நேரத்தைப் பயன்படுத்தாத நாடுகளான அல்சீரியா, பெலருஸ், ஐசுலாந்து, மொரோக்கோ, உருசியா, துனீசியா மற்றும் துருக்கிவைக் குறிக்கின்றது.

**கிழக்கு ஐரோப்பிய நேரம்** (**கி.ஐ.நே.**) (ஆங்கில மொழி: *Eastern European Time - EET*) என்பது ஒ.ச.நே.+02:00 நேர வலயத்திற்கு வழங்கப்படும் பெயர்களில் ஒன்றாகும். இது ஒருங்கிணைக்கப்பட்ட சர்வதேச நேரத்திற்கு இரண்டு மணி நேரம் முந்தியதாகும். இது சில ஐரோப்பிய நாடுகளில் வழக்கிலுள்ளது. இந்நாடுகள் தமது பகலொளி சேமிப்பு நேரமாக கிழக்கு ஐரோப்பிய கோடைகால நேரத்தைப் பயன்படுத்துகின்றன.

பயன்பாடு
--------

பின்வரும் நாடுகள், நாடுகளின் பகுதிகள் மற்றும் பிரதேசங்கள் குளிர்காலத்தில் கிழக்கு ஐரோப்பிய நேரத்தினை பயன்படுத்துகின்றன:

* பெலருஸ், 1922-30 மற்றும் 1991 முதல்
* பல்கேரியா, 1894 முதல்
* சைப்ரஸ்
* எஸ்தோனியா, 1921-40 மற்றும் 1989 முதல்
* பின்லாந்து, 1921 முதல்
* கிரீஸ், 1916 முதல்
* இஸ்ரேல், 1948 முதல்
* ஜோர்டான்
* லத்வியா, 1926-40 மற்றும் 1989 முதல்
* லெபனான்
* லித்துவேனியா, 1920 மற்றும் 1998-1999 தவிர 1989 முதல்
* மோல்டோவா, 1918-40, 1941–44 மற்றும் 1991 முதல்
* பாலஸ்தீன ஆட்சிப்பகுதிகள்
* ருமேனியா
* சிரியா
* துருக்கி, 1978-85 தவிர 1910 முதல்
* உக்ரைன், 1924-30 மற்றும் 1990 முதல்

மாஸ்கோ நேரம் 1922-30 மற்றும் 1991-92 ஆகிய காலப்பகுதிகளில் இந்நேரத்தைக் கடைப்பிடித்தது.
Kaliningrad Oblast 1945 மற்றும் 1991-2011 ஆகிய காலப்பகுதிகளில் இந்நேரத்தைக் கடைப்பிடித்தது.
1918-22 இல் போலந்தில் இந்நேரம் கடைப்பிடிக்கப் பட்டது.

இரண்டாம் உலகப் போர்க் காலத்தில் கிழக்கில் தனது கட்டுப்பட்டிலிருந்த பகுதிகளில் ஜேர்மனி மத்திய ஐரோப்பிய நேரத்தை அமுலாக்கியது.
மத்தூர் வடை குலாப் ஜாமுனுடன் 
**மத்தூர் வடை** (*Maddur vada*) என்றும் மத்தூர் வடே அழைக்கப்படுவது (கன்னடம்: ಮದ್ದೂರು ವಡೆ   (உச்சரிப்பு இது "ma-ddur vah-DAA", "மா-ddur vah-டே") தென்னிந்தியத் தின்பண்ட வகைகளுள் ஒன்றாகும். **உலக புகழ்பெற்ற** இந்த சிற்றுண்டி தென்னிந்தியா மாநிலமான கர்நாடகாவின் மண்டியா மாவட்டத்தில் உள்ள மத்தூர் நகரத்திலிருந்து பெயர் பெற்றது. மத்தூர் பெங்களூரு மற்றும் மைசூர் நகரங்களுக்கு இடையில் அமைந்துள்ளது. இந்த இரண்டு நகரங்களையும் கடந்து செல்லும் தொடருந்துகளில் விற்கப்படும் மத்தூர் வடையினை நாம் சுவைக்கலாம். இது அரிசி மாவு, ரவை மற்றும் மைதா மாவு ஆகியவற்றை அடிப்படையாகவும், நறுக்கப்பட்ட வெங்காயம், கறிவேப்பிலை, அரைத்த தேங்காய் மற்றும் பெருங்காயம் கலந்து தயாரிக்கப்படுகிறது. வெங்காயம் மற்றும் கறிவேப்பிலையினை சிறிது அளவு எண்ணெய்யில் பொரித்த பின் தண்ணீரில் கலந்து மென்மையான மாவைத் தயாரிக்க வேண்டும். ஒரு சிறிய அளவு மாவை எடுத்துத் தட்டி தங்க-பழுப்பு நிறமாக மாறும் வரை எண்ணெய்யில் வறுத்தெடுக்கப்படவேண்டும்.

மேலும் காண்க
------------

* கர்நாடகா உணவு

மேற்கோள்கள்
-----------

1. ↑  "Memories are made of Maddur vada". www.thehindu.com.. பார்த்த நாள்: 25 June 2017.
2.
**சஞ்சய் லீலா பன்சாலி** (Sanjay Leela Bhansali) (பிறப்பு:24 பிப்ரவரி 1963) ஒரு இந்திய இயக்குனரும், தயாரிப்பாளரும், திரைக்கதை எழுத்தாளரும், இசை இயக்குனரும் ஆவார். இவர் இந்தி திரைப்படங்களில் பணிபுரிகிறர். ஐந்து தேசிய திரைப்பட விருதுகள், பதினொரு பிலிம்பேர் விருதுகள் மற்றும் ஒரு பாஃப்டா பரிந்துரை உள்ளிட்ட பல விருதுகளைப் பெற்றுள்ளர்.  2015ஆம் ஆண்டில், இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருது வழங்கியது.

பன்சாலி அறிமுக இயக்குனராக *காமோஷி: தி மியூசிகல்* (1996) என்ற படத்தின் மூலம் அறிமுகமானார், இதற்காக சிறந்த படத்திற்கான பிலிம்பேர் விமர்சகர்கள் விருதைப் பெற்றார். வணிக ரீதியாக வெற்றிகரமான காதல் திரைப்படமான *ஹம் தில் டி சுக் சனம்* (1999), காவியக் காதல் படமான *தேவ்தாஸ்* (2002), *பிளாக்* (2005) போன்ற இந்தித் திரைபடங்களில் இவர் முக்கியத்துவம் பெற்றார் - இதற்காக இவர் ஆங்கில மொழி அல்லாத சிறந்த படத்திற்கான  பிரித்தானிய அகாதமியின் திரைப்படங்கள் மற்றும் தொலைக்காட்சி விருதுகளில் (பாஃப்டா) இவர் பல சிறந்த இயக்குனர் விருதுகளையும் சிறந்த திரைப்பட விருதுகளையும் பெற்றார், மேலும் பிலிம்பேர் விருதுகளில் சிறந்த படத்திற்கான கூடுதல் விமர்சகர்கள் விருதையும் பெற்றார். *சாவரியா* (2007) மற்றும் *குசாரிஷ்* (2010) போன்ற தொடர்ச்சியான வணிகரீதியாக தோல்வியுற்ற திரைப்படங்களையும் இயக்கியுள்ளார். இருப்பினும், *குசாரிஷ்* விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது.

மேற்கோள்கள்
-----------

1. ↑  "Film in 2003 | BAFTA Awards". *awards.bafta.org*. 16 March 2019 அன்று பார்க்கப்பட்டது.
2. ↑  "Film in 2003 | BAFTA Awards". *awards.bafta.org*. 16 March 2019 அன்று பார்க்கப்பட்டது."Film in 2003 | BAFTA Awards". *awards.bafta.org*. Retrieved 16 March 2019.

விக்கிமீடியா பொதுவகத்தில்,  
 ***சஞ்சய் லீலா பன்சாலி***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Sanjay Leela Bhansali

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Spain
* France
* BnF data
* ஜெர்மனி
* Israel
* United States
* செக் குடியரசு
* கொரியா
* போலந்து

 |
| கலைஞர் | 
* MusicBrainz

 |
| மற்றவை | 
* Europeana
* IdRef

 |
**மத்தியப் பல்கலைக்கழக பொது நுழைவுத் தேர்வு** (**Common University Entrance Test (CUET)**, இந்திய அரசு நடத்தும் 54 இந்திய மத்தியப் பல்கலைகழகங்களில் உள்ள இளநிலை படிப்புகளில், 1.68 இலட்சம் மாணவர்களை சேர்ப்பதற்கான பொது நுழைத்தேர்வாகும். இந்த நுழைவுத் தேர்வு 2020 தேசியக் கல்விக் கொள்கையின்படி அகில இந்திய அளவில் 2022 - 2023 கல்வி ஆண்டு முதல் நடத்தப்படும் என பல்கலைக்கழக மானியக் குழு 20 மார்ச் 2022 அன்று அறிவித்துள்ளது.

2022-ஆம் ஆண்டிற்கான பொது நுழைவுத் தேர்வு விவரங்கள்
--------------------------------------------------

2022-ஆம் ஆண்டிற்கான பொது நுழைவுத் தேர்வுக்கான பாடத்திட்டம் மற்றும் தேர்வு நாட்கள் அறிவிக்கப்படவில்லை. எனினும் தேர்வுக்கான விண்ணப்பத் தளம், ஏப்ரல் முதல் வாரத்தில் செயல்பாட்டுக்கு வருகிறது. இதன் முதல் நுழைவுத் தேர்வு வரும் 2022-ஆம் ஆண்டு சூலை மாதம் முதல் வாரத்தில் நடைபெறும். கணினி வழியில் மூன்றரை மணி நேரம் தேர்வுகள் நடைபெறும். நுழைவுத் தேர்வில் உள்ள அனைத்து கேள்விகளும் 12-ஆம் வகுப்பு சிபிஎஸ்சி பாடத்திட்டத்தில் இருந்து மட்டுமே கேள்விகள் கேட்கப்படும். எனவே மாணவர்கள் என்சிஇஆர்டி பாடநூல்களில் அதிக கவனம் செலுத்த வேண்டியதிருக்கும். இந்த நுழைவுத் தேர்வை இந்தி, மராத்தி, குஜராத்தி, தமிழ், தெலுங்கு, கன்னடம், மலையாளம், உருது, பெங்காலி, பஞ்சாபி, அசாமி, ஒடியா உள்ளிட்ட 13 மொழிகளில் தேசியத் தேர்வு முகமை நடத்தும். பல்கலைக்கழக பொது நுழைவுத் தேர்வில் மாணவர்கள் பெறும் மதிப்பெண்களின் அடிப்படையிலேயே மாணவர் சேர்க்கை நடைபெறும். 12ம் வகுப்பு பொதுத் தேர்வில் பெற்ற மதிப்பெண்களுக்கு எந்த மதிப்பும் இந்த நுழைவுத் தேர்வின் போது வழங்கப்படாது.

நுழைவுத் தேர்வு மூன்று பிரிவுகளைக் கொண்டிருக்கும். முதலாவது மொழிப் பாடம், இரண்டாவது சிறப்புப் பாடங்கள், மூன்றாவது பொது அறிவு மற்றும் பகுத்தறிவு. தவறான பதில்களுக்கு எதிர்மறை மதிப்பெண்கள் கொண்டிருக்கும்.

விமர்சனங்கள்
------------

அந்தந்த மாநிலங்களின் பாடத்திட்டங்களில் படித்த மேல்நிலைப்பள்ளி மாணவர்களுக்கு இந்த நுழைவுத் தேர்வால் எப்பயனும் இல்லை என்று கல்வியாளர்கள் கருகின்றனர்.

இதனையும் காண்க
--------------

* இந்திய மத்தியப் பல்கலைக்கழகங்கள்
* தேசியத் தேர்வு முகமை

மேற்கோள்கள்
-----------

1. ↑  Common Entrance test for central universities
2. ↑  Common entrance test in July for UG admissions in central universities, Class 12 marks won’t count
3. ↑  மத்திய பல்கலை.க்கும் ஒரே பொது நுழைவுத் தேர்வு: ஏன், எப்படி?
4. ↑  Common entrance test must for central universities

வெளி இணைப்புகள்
---------------

* CENTRAL UNIVERSITIES - COMMON ENTRANCE TEST (CU-CET) - இணையதளம்
* பொது நுழைவுத் தேர்வின் அடிப்படையில் மாணவர் சேர்க்கை
**ஃபாட் மேன்** (ஆங்கிலம்: Fat Man; **கொழுத்த மனிதன்**) என்பது ஜப்பான் நகரான நாகசாக்கி மீது 1945 ஆம் ஆண்டு ஆகஸ்ட் 9 இல் ஐக்கிய அமெரிக்காவினால் வீசப்பட்ட அணுகுண்டிற்கு இடப்பட்ட பெயர் ஆகும். இது ஆயுதமாகப் பாவிக்கப்பட்ட இரண்டாவது அணுகுண்டாகும். முதலாவது (சின்னப் பையன்) ஹிரோஷிமா மீது ஆகஸ்ட் 6, 1945 இல் போடப்பட்டது. அமெரிக்காவின் முன்னைய அணுவாயுத வடிவமைப்புக்கு "ஃபாட் மேன்" என்ற மாதிரியைப் பின்பற்றியே அமைக்கப்பட்டன. இது புளுட்டோனியம் கருவைக் கொண்டு அமைக்கப்பட்ட ஆயுதம் ஆகும்*ஃபாட் மேன்' என்பது வின்ஸ்டன் சேர்ச்சிலைக் குறிப்பதாகவும் கொள்ளப்படுகிறது.*

Fat Man on its transport carriage.
"ஃபாட் மேன்" நிலத்தில் இருந்து 1,800 அடிகள் (550 மீ) உயரத்திலிருந்து "பொக்ஸ் கார்" என்ற பி-29 ரகப் போர் விமானத்தில் இருந்து மேஜர் சார்ல்ஸ் சுவீனி என்ற போர் விமானியால் வீசப்பட்டது. இக்குண்டு கிட்டத்தட்ட 21 கிலோடன்கள் டிஎன்டி, அல்லது 8.78×1013 ஜூல் = 88 TJ அளவு ஆற்றலை வெளிப்படுத்தியது. நாகசாக்கி மலைப்பாங்கான பகுதி என்பதால், ஹிரோஷிமாவில் ஏற்பட்ட தாக்கத்துடன் ஒப்பிடும் போட்டு இங்கு சற்றுக் குறைவான விளைவுகளே ஏற்பட்டன. கிட்டத்தட்ட 39,000 பேர் அதே இடத்தில் கொல்லப்பட்டனர். 25,000 பேர் காயமடைந்தனர். இதன் தாக்கத்தினால் பின்னர் ஆயிரக்கணக்கானோர் இறந்தனர். 6.7 சதுர கிலோமீட்டர் பரப்பளவும் முற்றிலுமாக எரிந்து சாம்பலாகின.

இவற்றையும் பார்க்கவும்
----------------------

* சின்னப் பையன்
* ஹிரோஷிமா, நாகசாகி மீதான அமெரிக்க அணுகுண்டுத் தாக்குதல்கள்

குறிப்புகள்
-----------

1. ↑  ஹக்கீம், ஜோய் (1995). *அமெரிக்க வரலாறு: War, Peace and all that Jazz*. நியூயோர்க்: ஒக்ஸ்போர்ட் பல்கலைக்கழக வெளியீடு. பன்னாட்டுத் தரப்புத்தக எண்:0-19-509514-6.
2. ↑  BBC ON THIS DAY | 9 | 1945: Atom bomb hits Nagasaki
3. ↑  What was the yield of the Hiroshima bomb?
4. ↑  "The Avalon Project : The Atomic Bombings of Hiroshima and Nagasaki". 2011-06-25 அன்று மூலம் பரணிடப்பட்டது. 2008-08-08 அன்று பார்க்கப்பட்டது.
5. ↑  "The Atomic Bombing of Nagasaki, August 9, 1945". செப்டம்பர் 29, 2006 அன்று மூலம் பரணிடப்பட்டது. ஆகஸ்ட் 8, 2008 அன்று பார்க்கப்பட்டது.

வெளி இணைப்புகள்
---------------

* ஹிரோஷிமா அணுகுண்டு பரணிடப்பட்டது 2011-09-28 at the வந்தவழி இயந்திரம்
* குட்டிப்பையனும் குண்டு மனிதனும் மீண்டும் தலைகாட்டக்கூடாது
[*தொடர்பிழந்த இணைப்பு*]
* கொழுத்த மனிதனின் மாதிரி - (ஆங்கில மொழியில்)
கேம்பிரிச்சு ஆங்கிலம்: ஆங்கிலத்தில் முதல் சான்றிதலுக்கும் ஐரோப்பிய மொழித் தேர்வுக்குமிடைலான ஒப்பீடு.
**கேம்பிரிச்சு ஆங்கிலம்: ஆங்கிலத்தில் முதல் சான்றிதழ்** (*Cambridge English: Certificate in English (FCE)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். கேம்பிரிச்சு ஆங்கிலம்: இது மேல்-நடுத்தர, பன்னாட்டு ஆங்கிலத் தரம் ஆகும்.

கேம்பிரிச்சு ஆங்கில மொழி மதிப்பீடு வழங்கும் கேம்பிரிச்சு ஆங்கிலம்: ஆங்கிலத்தில் முதல் சான்றிதழ் அதிகம் பரவலாக பரீட்சார்த்திகளால் பங்குபற்றப்படும் தேர்வுகளில் ஒன்று ஆகும். இது வாணிபம், தொழிற்சாலை, பல்கலைக்கழகங்கள், உயர் கல்வி நிறுவனங்கள் ஆகியவற்றால் ஏற்றுக் கொள்ளப்படுகின்றது. இதன் மூலம், நாளாந்த வேலையிலும் கல்விச் செயற்பாடுகளிலும் எழுதவும் பேசவும் முடியும் என கருதப்படுகின்றது.

கேம்பிரிச்சு ஆங்கிலம்: ஆங்கிலத்தில் முதல் சான்றிதழ் இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (4 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.

இவற்றையும் பார்க்க
------------------

* கேம்பிரிச்சு ஆங்கிலம்: ஆரம்ப ஆங்கிலத் தேர்வு
* கேம்பிரிச்சு ஆங்கிலம்: முன்னோட்ட ஆங்கிலத் தேர்வு
* கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்
* கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்

வெளி இணைப்புகள்
---------------

* Official site for Cambridge English: First (FCE)
* Official site for Cambridge English: First (FCE) for Schools

உசாத்துணை
---------

1. ↑    Retrieved 7 May 2014
**சங்கு கல் மண்டபம்** என்பது ஆற்றின் நடுவே சங்கு போன்ற அமைப்புடன் கட்டப்பட்டிருக்கின்ற கல் மண்டபத்தினைக் குறிப்பதாகும். ஆற்றில் வெள்ளம் வரும் காலங்களில் இரைச்சல் காற்றால் இங்கிருக்கும் சங்கு சத்தமாக ஊதப்படும். எனவே வெள்ளம் வருவதை கரையோர மக்கள் அறிந்து கொள்வார்கள். இந்த மண்டபங்கள் தமிழர்களின் நீர் மேலாண்மையை பறைசாற்றுவதாக அமைந்துள்ளன.

கல் மண்டபங்களின் அமைப்பு
------------------------

மூன்று பக்கம் திறந்தவெளியுடனும் தண்ணீர் வரும் எதிர் பக்கம் மட்டும் கல்சுவரால் அமைக்கப்பட்டுள்ளது. அதன் உச்சியில் சங்குபோன்ற அமைப்பு உள்ளது. ஆற்றில் வெள்ளம் வரும்போது அந்த மண்டபத்துக்குள் குறிப்பிட்ட அளவுக்கு மேல் நீர் மட்டம் உயர்ந்தால், வெள்ளத்தின் இரைச்சலால் காற்று உந்தப்பட்டு அந்த சங்கு மிக சத்தமாக ஊதப்படும். இதனை வெள்ள அபாய அறிவிப்பாக மக்கள் அறிந்து கொள்வர். மக்கள் கோயில் போன்ற மேடான இடங்களுக்குச் சென்று தங்களைப் பாதுகாத்துக் கொள்வர்.

வெள்ளம் மிக அதிகமானால் மண்டபத்தின் சங்கு அமைப்பினை மூழ்கடித்துவிடும். பின்பு வெள்ளம் வடிகின்ற வேளையில் மீண்டும் சங்கு சத்தத்தினை வெள்ளத்தால் ஏற்படுகின்ற காற்று உண்டாக்கும். இம்முறை சங்கின் சத்தம் கேட்டு மக்கள் தங்களின் இருப்பிடத்திற்கு திரும்புவார்கள்.

சங்கு மண்டப அமைவிடங்கள்
-----------------------

ஆழ்வார் திருநகரி தாமிரபரணி ஆற்றின் நடுவே மற்றும் காவேரி
ஆற்றின் நடுவே தஞ்சாவூர், திருச்சி, கரூர் ஆகிய மாவட்டங்களில் காணப்படுகின்றன

ஆதாரங்கள்
---------

வெளி இணைப்புகள்
---------------

சங்கு ஒலித்த அதிசய கல்மண்டப தொழில்நுட்பம்!﻿ - தி இந்து
**கொடிகாமம்** (*Kodikamam*) இலங்கையின் வட மாகாணத்தின் யாழ்ப்பாணக் குடாநாட்டில், யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு கிராமமாகும். இதன் தென்பகுதியில் கச்சாய்யும், தென்மேற்கு பகுதியில் அல்லாரை மற்றும் மீசாலையும், மேற்கு பகுதியில் மந்துவிலும், வடக்கு பகுதி வரனியும் கிழக்கு பகுதி மிருசுவிலும்,உசனும் எல்லைகளாக அமைந்துள்ளன.

ஒல்லாந்தர் ஆட்சிக் காலத்தில், பிரதேசங்கள் கோவிற்பற்று என்று பிரிக்கப்பட்டபோது, இது கச்சாய் கோவிற்பற்று என்ற பிரிவின் முக்கியமான கிராமமாக இருந்தது. இங்கு விவசாய நிலங்கள் அதிகளவில் காணப்பட்டமையால், இது கோடிகமம் (கோடி + கமம்) என ஆரம்பத்தில் அழைக்கப்பட்டு, பின்னர் அந்த காரணப் பெயர் மருவி, **கொடிகாமம்** என தற்போது அழைக்கப்படுகிறது.

யாழ் பல்கலைக்கழக முன்னாள் பேராசிரியரும், பின்னர் அதே பல்கலைக்கழகத்தில் உபவேந்தராகவும் கடமையாற்றி ஓய்வு பெற்ற பொ.பாலசுந்தரம்பிள்ளை என்பவர், கொடிகாமத்தை யாழ் குடா நாட்டில், யாழ் நகரத்திற்கு அடுத்த நிலையில் வைத்து வளர்த்தெடுக்கப்பட்டு நகரமாக்க வேண்டிய ஒரு கிராமமாக குறிப்பிடிருக்கிறார். காரணம் இந்தக் கிராமம் வடமராட்சி, யாழ்ப் பிரதேசம், பச்சிலைப்பள்ளி ஆகிய மூன்று பிரதேசங்களையும் இணைக்கும் முக்கியமான ஒரு சந்திக் குடியிருப்பாகவும், அதனால் மிக அதிகளவில் மக்கள் கூடும் இடமாகவும் இருந்ததும் ஆகும். சுற்றியுள்ள அனைத்து கிராமங்களிலும் விளையும் விளைபொருட்களையும், தொண்டைமானாறு முதல், பருத்தித்துறை, நாகர்கோவில், உடுத்துறை, ஆழியவளை, ஆகிய வடபிரதேச கடலிலிருந்தும், கடல்நீரேரியிலிருந்தும் பெறப்படும் கடல் உணவுகளையும் சந்தைப் படுத்தும் மிக முக்கிய மையமாக அமைந்துள்ளது. யாழ் குடா நாட்டிலேயே, மா, பலா போன்ற பழ வகைகளும், மரக்கறி, தேங்காய் மற்றும் மிகச் சிறந்த புகையிலையும் சந்தைப்படுத்தப்படும் இடமாகவும் கொடிகாமம் கிராமத்தின் சந்தை அமைந்திருக்கிறது.

ஆரம்பத்தில் கொடிகாமத்தில் வாழ்ந்த மக்கள் விவசாயத்தில் தமது அதிக கவனத்தை செலுத்தியிருந்தமையால், கல்வித்துறையில் முன்னேறுவது பற்றி அதிகம் சிந்திக்காமல் இருந்து வந்தனர். அதனால் அங்கு பெரிய பாடசாலைகள் உருவாகவில்லை. கல்வியில் அதிக கவனம் செலுத்தியவர்கள் பொதுவாக பேருந்திலோ அல்லது தொடருந்திலோ சாவகச்சேரி அல்லது யாழ்ப்பாணம் போன்ற இடங்களுக்கு நாளும் பயணம் செய்து தமது கல்வியைப் பெற்று வந்தனர்

வரலாறு
------

கல்வி
-----

சமயம்
-----

தொழில்
------

வெளியிணைப்பு
------------

* பரணிடப்பட்டது 2013-07-02 at the வந்தவழி இயந்திரம்
**சங்கீதா யாதவ்** (*Sangeeta Yadavv*) ஓர் இந்திய அரசியல்வாதியும் இந்தியாவின் உத்தரபிரதேசத்தின் 17வது சட்டமன்ற உறுப்பினருமாவார். இவர் உத்தரபிரதேசத்தின் கோரக்பூர் மாவட்டத்திலுள்ள சௌரி-சௌரா (சட்டமன்றத் தொகுதி)யில் பாரதிய ஜனதா கட்சியின் சட்டமன்ற உறுப்பினராக உள்ளார்.

ஆரம்ப வாழ்க்கையும் கல்வியும்
----------------------------

சங்கீதா, 1981 ஆம் ஆண்டு ஜூலை 20 ஆம் தேதி மகாராட்டிராவின் மும்பையிலுள்ள போரிவலியில் ஆர்.பி. யாதவ் என்பவருக்கு பிறந்தார். 2009 இல், இவருக்கு அஜய் குமார் (வருமான வரி இணை ஆணையர்) என்பவருடன் திருமணம் நடைபெற்றது.  சங்கீதா பிற்படுத்தப்பட்ட வகுப்பு ( யாதவர் ) சமூகத்தைச் சேர்ந்தவர். 2004 இல் காசியாபாத் எம் எம் எச் கல்லூரியில் இளங்கலை சட்டப் பட்டம் பெற்றார்

அரசியல் வாழ்க்கை
----------------

சங்கீதா யாதவ் , உத்தரப் பிரதேசத்தின் 17வது சட்டப் பேரவைத் தேர்தலில் (2017) தனது அரசியல் பயணத்தைத் தொடங்கினார். இவர் சௌரி-சௌரா (சட்டமன்றத் தொகுதி) விலிருந்து பாரதிய ஜனதா கட்சியின் வேட்பாளராக அறிவிக்கப்பட்டார். சமாஜ்வாதி கட்சி வேட்பாளர் மனோரஞ்சன் யாதவை 45,660 வாக்குகள் வித்தியாசத்தில் தோற்கடித்து சட்ட மன்ற உறுப்பினராக தேர்ந்தெடுக்கப்பட்டார்.

சான்றுகள்
---------

1. ↑  "Candidate affidavit". my neta.info.. பார்த்த நாள்: 3 December 2018.
2. ↑  "सदस्य उत्तर प्रदेश विधान सभा". *uplegisassembly.gov.in*. 2020-06-08 அன்று பார்க்கப்பட்டது.
3. ↑  "Member Profile". *official website of Legislative Assembly of Uttar Pradesh*. 3 December 2018 அன்று பார்க்கப்பட்டது.
4. ↑  "Chauri-Chaura Election Results 2017". *elections.in*. 3 December 2018 அன்று பார்க்கப்பட்டது.

|  |
| --- |
| * India வலைவாசல்
* அரசியல் வலைவாசல்
 |